หุ้นไทยไหลไม่หยุดปิดลบ9.51 จุด
ดัชนีหุ้นไทยปิดตลาดวันที่ 1 มิ.ย. ปิดที่ 740.92 จุด ลดลง 9.51 จุด หรือ ลบ1.27% ซึ่งเป็นจุดต่ำสุดของวัน มูลค่าการซื้อขาย 15,866.69&nbsp; ล้านบาท&nbsp;&nbsp;
1 มิ.ย. 2553

ดัชนีหุ้นไทยปิดตลาดวันที่ 1 มิ.ย. ปิดที่ 740.92 จุด ลดลง 9.51 จุด หรือ ลบ1.27% ซึ่งเป็นจุดต่ำสุดของวัน มูลค่าการซื้อขาย 15,866.69  ล้านบาท  
นักวิเคราะห์ บริษัทหลักทรัพย์ (บล.) เคจีไอ (ประเทศไทย) กล่าวว่า ตลาดหุ้นในช่วงนี้ถือว่าผันผวนอย่างมาก เนื่องจากปัจจัยต่างประเทศ โดยเฉพาะความกังวลเรื่องวิกฤตการเงินในยุโรปที่ยังแก้ไขไม่จบ หลังจากดัชนีชี้วัดทางเศรษฐกิจหลายตัวที่ประกาศออกมาต่ำกว่าคาด
"ยุโรปยังคงผันผวนอยู่มาก ทำให้ความกังวลกลับมาอีกครั้งหนึ่ง หลังจากค่าเงินยูโรอ่อนค่าลงทำสถิติใหม่ ซึ่งส่งผลทางจิตวิทยาต่อราคาน้ำมันในตลาดยุโรปปรับลดลงค่อนข้างแรง ขณะที่หุ้นไทยวันนี้ลงแรงกว่าที่ประเมินไว้ โดยเป็นการปรับตัวลดลงตามตลาดอื่นๆ ในเอเชีย" นักวิเคราะห์ กล่าว
พร้อมกันนี้ นักวิเคราะห์ยังประเมินภาวะตลาดในวันที่ 2 มิ.ย. ว่า ยังเคลื่อนไหวในกรอบแคบๆ และหากปรับเพิ่มขึ้นจะมีนักลงทุนกลุ่มหนึ่งพร้อมขายทำกำไรออกมา 
"ถ้าตลาดยุโรปไม่มีอะไรรุนแรง พรุ่งนี้ตลาดหุ้นบ้านเรามีโอกาสดีดกลับมาได้ แต่คงเป็นการดีดกลับมาในกรอบแคบๆ และผันผวน โดยให้แนวรับและแนวต้านไว้ที่ 740-750 จุด" นักวิเคราะห์ กล่าว